Sokrates skrev på gammelgresk, og det opprinnelige verk het dermed egentlig Εκκλησιαστική Ιστορία (Ekklesiastiké Historía). Hans kilder var foruten Eusebius' verk også Rufinus' (som igjen bygger på Gelasius av Caesarea), og historikeren Eutropius samt kirkefedrene Athanasius og Gregor av Nazianz. Derutover benyttet han opplysninger og beretninger fra sin egen tid (bispelister, konsilsbeslutninger, den latinske Konstantinopels krønike) og trakk inn også muntlige beretninger og egne opplevelser.